T. S. Eliot

Si Thomas Stearns Eliot, OM (26 Setyembre 1888 – 4 Enero 1965), ay isang makata, manunulat ng dula, at manunuri ng panitikan. Nakatanggap siya ng Gantimpalang Nobel para sa Panitikan noong 1948. Kabilang sa kanyang pinakabantog na mga tula ang The Love Song of J. Alfred Prufrock, The Waste Land, The Hollow Men, Ash Wednesday, at Four Quartets; ang mga dulang Murder in the Cathedral at The Cocktail Party; at ang sanaysay na "Tradition and the Individual Talent".

Ipinanganak si Eliot sa Estados Unidos, lumipat sa Nagkakaisang Kaharian noong 1914 (sa gulang na 25), at naging isang mamamayang Britaniko noong 1927 sa edad na 39. Hinggil sa kanyang kabansaan at sa gampanin nito sa kanyang gawain, binanggit ni Eliot na: "[Ang aking panulaan] ay hindi magiging kung ano ito kung ipinanganak ako sa Inglatera, at hindi ito magiging ganito kung nanatili ako sa Amerika. Isa itong pagsasama-sama ng mga bagay. Ngunit sa mga pinagmulan nito, sa mga pangdadamdaming bukal nito, nagbuhat ito sa Amerika."Salin ng Ingles na: "[My poetry] wouldn't be what it is if I'd been born in England, and it wouldn't be what it is if I'd stayed in America. It's a combination of things. But in its sources, in its emotional springs, it comes from America."

 Mga sanggunian 

Kategorya:Mga makata
Kategorya:Mga mandudula
Kategorya:Mga laureado ng Gantimpalang Nobel
Kategorya:Mga manunulat mula sa Estados Unidos
Kategorya:Mga manunulat mula sa United Kingdom